«Էլեկտրական կենցաղային սարքեր» ապրանքներից այս տարվա առաջին 8 ամիսներին ներկրվել է ավելի քան 135 հազար հատ, իսկ անցած տարվա նույն ժամանակահատվածում՝ մոտ 65 հազար հատ: Աճը ավելի քան 2 անգամ է: «Էլ. տաքացնող կենցաղային սարքեր» ապրանքներից այս տարի ներկրվել է ավելի քան 795 հազար հատ՝ անցած տարվա 250 հազար հատի դիմաց: Այս դեպքում աճը ավելի քան 3 անգամ է: Այս տարի ներկրվել է 22 հազար 500 լվացքի մեքենա՝ անցած տարվա 19 հազար 600-ի դիմաց: Աճը՝ մոտ 15 տոկոս: 2016 թվականի առաջին ութ ամիսներին ներկրվել էր 26 հազար 500 փոշեկուլ, իսկ այս տարի՝ 54 հազար 700 հատ: Աճը՝ 2 անգամ: Սպասք լվացող մեքենաների ներմուծումը աճել է ավելի քան 1.5 անգամ. եթե անցած տարվա հունվար-օգոստոսին ներմուծվել էր մոտ 1700 հատ, ապա այս տարի՝ 2 հազար 700 հատ: Կաթսաների դեպքում աճը 1.7 անգամ է. անցած տարի ներկրվել էր 6 հազար 500 հատ, այս տարի՝ մոտ 11 700 հատ: Բջջային հեռախոսների դեպքում աճը 36 տոկոս է, անցած տարվա 175 հազարի դիմաց այս տարի ներկրվել է 238 հազար հատ: Ամենացածր աճը արձանագրվել է հեռուստացույցների ներկրման ծավալներում՝ միայն 3 տոկոս: Անցած տարի ներկվել էր մոտ 31 հազար 500 հատ, այս տարի՝ մոտ 32 հազար 500 հատ: